rejauldu/bengali-wikipedia huggingface dataset:
বঙ্গবন্ধু মেমোরিয়াল ট্রাস্ট বাংলাদেশের একটি কল্যাণ ট্রাস্ট যা বাংলাদেশের অন্যতম নেতা ও প্রথম রাষ্ট্রপতি শেখ মুজিবুর রহমানকে স্মরণ করতে তৈরি করা হয়েছিল। তৎকালীন প্রধানমন্ত্রী শেখ হাসিনা এই ট্রাস্টের সভাপতির দায়িত্ব পালন করছেন।   ইতিহাস  ১৯৯৪ সালের ১১ এপ্রিল শেখ মুজিবুর রহমানের কন্যা শেখ হাসিনা বঙ্গবন্ধু মেমোরিয়াল ট্রাস্ট প্রতিষ্ঠা করেন। ১৯৯৪ সালের সেপ্টেম্বরে শেখ হাসিনা বঙ্গবন্ধু মেমোরিয়াল ট্রাস্টের ব্যক্তিগত ভবন বঙ্গবন্ধু বিলটির দলিল হস্তান্তর করে। ট্রাস্ট বঙ্গবন্ধু ভবনকে একটি বঙ্গবন্ধু স্মৃতি জাদুঘরে রূপান্তরিত করে। যাদুঘরের প্রথম প্রধান ছিলেন অধ্যাপক এ. এফ. সালাহ্উদ্দীন আহমদ। অধ্যাপক এ এফ সালাহউদ্দিন আহমেদ মারা যাওয়ার পরে হাশেম খান জাদুঘরের প্রধানের দায়িত্ব গ্রহণ করেন। ট্রাস্টটি শেখ ফজিলাতুন্নেছা মুজিব মেমোরিয়াল কেপিজে বিশেষায়িত হাসপাতাল প্রতিষ্ঠা করে, শেখ মুজিবুর রহমানের স্ত্রী শেখ ফজিলাতুন্নেছা মুজিবের নামানুসারে।  ২০১৭ সালের ১৭ মে, ব্যাংকের একটি কনসোর্টিয়াম প্রধানমন্ত্রীর শিক্ষা সহায়তা ট্রাস্ট এবং সূচনা ফাউন্ডেশনের সাথে বঙ্গবন্ধু ট্রাস্টকে ১৩৬০ মিলিয়ন টাকা দান করে। ২০২০ সালের ৬ জানুয়ারী, স্ট্যান্ডার্ড ব্যাংক মুজিব বর্ষ উপলক্ষে ট্রাস্টকে ১০০ মিলিয়ন টাকা অনুদান দিয়েছিল। মুজিব বছর উপলক্ষে আরও পাঁচটি ব্যাংক ট্রাস্টকে প্রচুর পরিমাণে অর্থ অনুদান দিয়েছিল। শেখ মুজিবুর রহমান ও তার পরিবারের সদস্যদের নামে আস্থাভাজন ও ট্রাস্টের চেয়ারপার্সনের নাম অনুসারে প্রধানমন্ত্রী শেখ হাসিনা জাতীয়করণ অনুমোদনের পরে শিক্ষা মন্ত্রণালয় ১৫ টি কলেজ জাতীয়করণের নির্দেশ দিয়েছিলো।   তথ্যসূত্র   বিষয়শ্রেণী:বাংলাদেশ ভিত্তিক ফাউন্ডেশন বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:শেখ মুজিবুর রহমানের স্মারক বিষয়শ্রেণী:শেখ মুজিবুর রহমান
শন ফু (জন্ম: ২৪ এপ্রিল ১৯৯১) একজন সিঙ্গাপুরীয় উদ্যোক্তা, চলচ্চিত্র নির্মাতা এবং আইনজীবী। তিনি "ডিয়ার স্ট্রেইট পিপল" -এর মাধ্যমে এলজিবিটি সম্প্রদায়ের প্রতি তার অবদানের জন্য পরিচিত।  তিনি সিঙ্গাপুরের প্রথম সমকামী ছেলেদের প্রেমের ওয়েব নাট্য ধারাবাহিক গেটওয়ে-এর নির্মাতা হিসেবেও পরিচিত।   প্রারম্ভিক জীবন ও শিক্ষা  ক্যাথলিক জুনিয়র কলেজের প্রাক্তন ছাত্র ফু মেলবোর্নের মোনাশ বিশ্ববিদ্যালয় থেকে স্নাতক পাশ করেন। এখান থেকে তিনি কলা ও হিসাববিজ্ঞানে দৈত ডিগ্রি অর্জন করেন।  কিশোর বয়সে ফু বুঝতে পারেন যে, তিনি একজন সমকামী। তবে সমকামিতার বিরুদ্ধে সামাজিক কুসংস্কার তাকে তার কৈশোর ও প্রাপ্তবয়স্কতার প্রথম দিকে গোপনে থাকতে বাধ্য করে।   কর্মজীবন  বিশ্ববিদ্যালয়ের শেষ বর্ষে ফু এলজিবিটি গণমাধ্যম প্ল্যাটফর্ম ডিয়ার স্ট্রেইট পিপল প্রতিষ্ঠা করেন এবং তার প্রকাশিত গল্পের মাধ্যমে নিজের জন্য একটি নাম তৈরি করেন।  স্নাতক ডিগ্রি অর্জনের পর ফু বড় চারটি হিসাবরক্ষণ সংস্থার একটিতে একজন হিসাব নিরীক্ষক হিসেবে তার কর্মজীবন শুরু করেন। পরবর্তীতে তিনি সিঙ্গাপুরের গণমাধ্যম কোম্পানি দ্য স্মার্ট লোকাল-এ যোগদানের মাধ্যমে গণমাধ্যম শিল্পে প্রবেশ করেন।  দুই বছর ধরে বেনামে ডিয়ার স্ট্রেইট পিপল পরিচালনা করার পর ফু ২০১৭ সালে একটি স্ব-লিখিত চিঠিতে নিজেকে প্ল্যাটফর্মের প্রতিষ্ঠাতা হিসেবে প্রকাশ্যে তুলে ধরেন। তার প্রকাশ হওয়ার গল্পটি উল্লেখযোগ্যভাবে দর্শকদের মনোযোগ আকর্ষণ করে এবং মেট্রোসোর্সের মতো গণমাধ্যম প্রকাশনাগুলোতে প্রকাশিত হয়।  জনসমক্ষে আসার পর ফু এলজিবিটিকিউ+ সম্প্রদায়ের একজন বিশিষ্ট ব্যক্তিত্ব হিসেবে আবির্ভূত হন এবং বিভিন্ন ধরণের গণমাধ্যম সম্পৃক্ততা ও আইনি কাজে সক্রিয়ভাবে অংশগ্রহণ করেন।  ২০২৩ সালে চ্যানেল নিউজ এশিয়ার রিগার্ডলেস অব সেক্সুয়ালিটি" তথ্যচিত্রে ফু'কে দেখানো হয়। জানিল পুথুচেয়ারি দ্বারা উপস্থাপিত "রিগার্ডলেস অব সেক্সুয়ালিটি" ছিল প্রায় ২০ বছরের মধ্যে সিঙ্গাপুরের জাতীয় টেলিভিশনে সম্প্রচারিত প্রথম এলজিবিটি তথ্যচিত্র।   চলচ্চিত্র নির্মাণে উদ্যোগ  চলচ্চিত্র নির্মাণে পূর্ব অভিজ্ঞতা না থাকা সত্ত্বেও ফু সিঙ্গাপুরের প্রথম সমকামী ছেলেদের প্রেমের ওয়েব ধারাবাহিক তৈরির উদ্দেশ্যে যাত্রা শুরু করেন।  ২০২২ সালে ফু গেটওয়ে লিখেন এবং প্রযোজনা ও অভিনয় করেন, যা ২০২২ সালের ২৩ মে ইউটিউবে সম্প্রচারিত হয়। ফু পাঁচ পর্বের এই গেটওয়েতে সিঙ্গাপুর এবং থাইল্যান্ডের খোলামেলা সমকামী চরিত্রে অভিনয় করেন।  গেটওয়ে দর্শকদের কাছ থেকে তুমুল জনপ্রিয়তা অর্জনের পর ফু হোম পার শিরোনামের সমকামী স্বল্পদৈর্ঘ্য চলচ্চিত্রের মাধ্যমে তার পরিচালনায় আত্মপ্রকাশ করেন। সমকামী স্বল্পদৈর্ঘ্য চলচ্চিত্রটি ২০২২ সালের ১৫ ডিসেম্বর ইউটিউবে সম্প্রচারিত হয়।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:পুরুষ ব্লগার বিষয়শ্রেণী:সমকামী লেখক
তাকাশি উসামি (, ; জন্ম: ৬ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০০৭ সালে, তাকাশি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত জাপানের বয়সভিত্তিক দলের হয়ে খেলার পর, তিনি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২৭ ম্যাচে ৩টি গোল করেছেন।  প্রারম্ভিক জীবন তাকাশি উসামি ১৯৯২ সালের ৬ই মে তারিখে জাপানের কিয়োতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তাকাশি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০০৭ সালে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৯ বছরে ৪১ ম্যাচে অংশগ্রহণ করে ১৭টি গোল করেছেন।  ২০১৫ সালের ২৭শে মার্চ তারিখে, ২২ বছর, ১০ মাস ও ২১ দিন বয়সে, ডান পায়ে ফুটবল খেলায় পারদর্শী তাকাশি তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় ইয়োশিনরি মুতোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ২–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তাকাশি সর্বমোট ১৩ ম্যাচে ২টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৫  ১৩  ২ ২০১৬  ৫  ১ ২০১৭  ১  ০ ২০১৮  ৭  ০ ২০১৯  ১  ০ সর্বমোট  ২৭  ৩  তথ্যসূত্র  বহিঃসংযোগ                     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের আন্তর্জাতিক ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:ফর্টুনা ডুসেলডর্ফের খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:জাপানি প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:গাম্বা ওসাকার খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পুরুষ ফুটবল মধ্যমাঠের খেলোয়াড়
জার্মানির তৃণমূল গণতান্ত্রিক পার্টি (, সংক্ষেপে ) জার্মানির একটি রাজনৈতিক দল। দলটির ঘোষিত লক্ষ্য হল সমাজ ও রাজনীতিতে তৃণমূল গণতন্ত্রকে শক্তিশালী করা, কারণ তারা মনে করে যে অর্থনৈতিক স্বার্থ, মুনাফা এবং রাজনৈতিক ক্ষমতার লড়াই জীবনের অনেক ক্ষেত্রকে প্রভাবিত করে। তবে রাষ্ট্রবিজ্ঞানীগণ এবং গণমাধ্যমগুলোর প্রতিবেদনে দলটিকে সাধারণত লকডাউন বিরোধী এবং টিকা বিরোধী প্রচারকদের "কোয়ের্ডেনকার" আন্দোলনের একটি ফ্রন্ট হিসেবে চিহ্নিত করা হয়।  দলটিকে রাজনৈতিক মতপরিসরে সহজে স্থাপন করা যায় না। তবে রিডাকশন্সনেটজওয়ার্ক ডয়েচল্যান্ড এর একটি তদন্ত অনুসারে, দলটির সদস্যদের মধ্যে বিকল্প চিকিৎসা এবং গূঢ়বাদে বিশ্বাসীদের থেকে শুরু করে রাইখসবার্গারের মতো কট্টর ডানপন্থী ষড়যন্ত্র তাত্ত্বিকরাও আছে।   তথ্যসূত্র   বিষয়শ্রেণী:জার্মানির রাজনৈতিক দল বিষয়শ্রেণী:কোভিড-১৯ মহামারীর জন্য প্রতিষ্ঠিত সংগঠন বিষয়শ্রেণী:২০২০-এ প্রতিষ্ঠিত রাজনৈতিক দল বিষয়শ্রেণী:রাজনীতিতে কোভিড-১৯ বৈশ্বিক মহামারীর প্রভাব
100px|100px তাপসী পান্নু একজন ভারতীয় মডেল এবং অভিনেত্রী, যিনি দক্ষিণ ভারতীয় এবং বলিউড চলচ্চিত্র শিল্পে কাজ করেন। প্রাথমিকভাবে তিনি একজন সফটওয়্যার পেশাজীবি হিসেবে কাজ করতেন এবং অভিনয় পেশায় যুক্ত হওয়ার পূর্বে কিছুসময় মডেলিং কর্মজীবনে জড়িত থেকে বাণিজ্যিক বিজ্ঞাপনে কাজ করেছেন। ২০০৮ সালে তিনি "প্যান্টালুন ফেমিনা মিস ফ্রেশ ফেস" এবং "সাফি ফেমিনা মিস বিউটিফুল স্কিন" খেতাব অর্জন করেন। রাঘবেন্দ্র রাও পরিচালিত ২০১০ সালের ঝুম্মান্ডি নাডাম তেলুগু চলচ্চিত্রের মাধ্যমে অভিনয়ে তার অভিষেক ঘটে। এরপর আদুকালাম, ভাস্তাধু না রাজু এবং মি. পারফেক্ট চলচ্চিত্রে কাজ করেন। তার তামিল আদুকালাম চলচ্চিত্র ৫৮তম জাতীয় চলচ্চিত্র পুরস্কার অনুষ্ঠানে ছয়টি জাতীয় চলচ্চিত্র পুরস্কার জিতে নেয়। ২০১৬ সালে, তিনি পিংক চলচ্চিত্রে প্রধান ভূমিকায় অভিনয় করেন। ২০১৭ সালে, প্রধান ভূমিকায় অভিনয় করেন নাম শাবানা চলচ্চিত্রে। তিনি বিভিন্ন মুদ্রণ মাধ্যম এবং টেলিভিশন বাণিজ্যিক বিজ্ঞাপনে উপস্থিত হয়েছেন।  ২০১৮ সালে ফোর্বস ইন্ডিয়া সেলিব্রিটি ১০০ তালিকায় ৬৮তম স্থানে অন্তর্ভুক্ত হন তাপসী। ২০১৯ সালে ষাণ্ড কি আঁখ জীবনীমূলক চলচ্চিত্রে সত্তরোর্ধ শার্পশুটার প্রকাশী তোমরের চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার পেয়েছিলেন। (বাকি অংশ পড়ুন...)
বৈদ্যুতিক ব্যবস্থাকে শর্ট সার্কিট এবং অন্যান্য ত্রুটিজনিত ক্ষতির হাত থেকে সুরক্ষিত করার জন্য পূর্বে থেকেই ব্যবস্থা নিতে হয় আর এ কাজের জন্য সুইচগিয়ার ব্যবহার করা হয় , যার সাহায্যে ক্ষতিকারক প্রভাব নিয়ন্ত্রণে রাখা যায় এবং স্বাভাবিক ও অস্বাভাবিক অবস্থায় বৈদ্যুতিক সিস্টেমকে ‘চালু’ বা ‘বন্ধ’ করে দেওয়া যায়।  তাছাড়া সুইচগিয়ারকে সাধারনভাবে বলতে গেলে এটি এক প্রকার সুইচিং ডিভাইস এবং একিসাথে সংশ্লিস্ট নিয়ন্ত্রণ ,আরক্ষ ও মাপার সরঞ্জাম বসানোর কাঠামো ,কক্ষ ও কানেকশনের সমষ্টিকে বোঝায় ।  সুইচগিয়ার এর গুরুত্ব সুইচগিয়ার দ্বারা কোন একটি বা একক  জিনিসকে বোঝায় না । এটি বৈদ্যুতিক সিস্টেমের স্বাভাবিক কার্যকলাপের সংযোগকারী , বিচ্ছিন্নকারী , রক্ষণাবেক্ষণকারী ,নিয়ন্ত্রণকারী , পাঠদানকারী ও ভারসাম্য রক্ষাকারী যন্ত্রপাতির সহঅবস্থানকে  বোঝায় । তাছাড়া নিজেদের মধ্যে সংযোগ ব্যবস্থা ও আনুষঙ্গিক যন্ত্রপাতির সহঅবস্থানের ব্যাবস্থাপনাকেও বোঝায় । এর প্রধান দুটি উপাদান হলো – রিলে ও সার্কিট ব্রেকার । এছাড়াও অন্যান্য উপাদানগুলো হল- সি.টি , পি.টি , বাসবার , কন্ডাক্টর ও ট্রিপিং মেক্যানিজম ইত্যাদি । বৈদ্যুতিক শক্তি ব্যবস্থাকে সম্পুর্নরুপে ত্রুটিমুক্ত করা সম্ভব নয় তবে ত্রুটির পরিমাণ কমিয়ে সিস্টেমে ব্যবহৃত বিভিন্ন যন্ত্রপাতিগুলোকে ক্ষতির হাত থেকে রক্ষা করা সম্ভব ।  অস্বাভাবিক অবস্থায় যেকোনো বিপদের হাত থেকে সিস্টেমে ব্যবহৃত বিভিন্ন যন্ত্রপাতি তথা গোটা সিস্টেমকে রক্ষা করার জন্য খুব দক্ষ ও নিখুতভাবে কম সময়ে ভালো অংশকে ত্রুটিপূর্ণ অংশ থেকে আলাদা করার ব্যবস্থাকে প্রটেকশন স্কীম বলে ।  ক্রমবর্ধমান বিদ্যুৎ শক্তির চাহিদা পূরনের জন্য বর্তমানে ব্যাপকভাবে সম্প্রসারণ সিস্টেম ব্যবহার করে সিস্টেমের ক্ষমতা বর্ধিত করা হচ্ছে । বর্ধিত ক্ষমতায় পুরো ব্যবস্থাকে সঠিকসময়ে ত্রুটির কবল থেকে রক্ষা করার জন্য সুইচগিয়ার এবং প্রটেকটিভ ডিভাইসসমুহের কার্যকরী ব্যবহার অপরিহার্য ।  মোঃ নুরুল হক এবং খন্দকার শফিকুল ইসলাম সুইচগিয়ার এন্ড প্রটেকশন’’  একাদশ সংস্করণ, প্রকাশকাল-  ১ ফেব্রুয়ারি -  ২০১৭, হক পাবলিকেশন  ( ১.২ অনুচ্ছেদ- পৃষ্ঠা ১৭).  সুইচগিয়ারের তালিকা ভোল্টেজ অনুযায়ী সুইচগিয়ার ২ প্রকার ।  •	এলটি সুইচগিয়ার , •	এইচটি সুইচগিয়ার ।  ব্যবহারিক ক্ষেত্র অনুযায়ী সুইচগিয়ারকে আবার ২ ভাগে ভাগ করা যায় ।  •	ইনডোর সুইচগিয়ার , •	আউটডোর সুইচগিয়ার । মোঃ নুরুল হক এবং খন্দকার শফিকুল ইসলাম সুইচগিয়ার এন্ড প্রটেকশন’’  একাদশ সংস্করণ, প্রকাশকাল-  ১ ফেব্রুয়ারি -  ২০১৭, হক পাবলিকেশন  ( ১.৩ অনুচ্ছেদ- পৃষ্ঠা ১৮).  চিত্রশালা  সুইচগিয়ার এর উপাদানসমূহ  •	সুইচ , সুইচ আবার দুই প্রকার । যথাঃ –     •  এয়ার সুইচ ,     •  অয়েল সুইচ ।  •	ফিউজ , •	সার্কিট ব্রেকার , •	রিলে , •	বাসবার , •	ইন্সট্রুমেন্ট ট্রান্সফরমার , •	কন্ডাক্টর , •	কারেন্ট ট্রান্সফরমার, •	ভোল্টেজ ট্রান্সফরমার, •	ট্রিপিং যন্ত্রপাতি ।  তথ্যসূত্র    বিষয়শ্রেণী:তড়িৎ প্রকৌশল বিষয়শ্রেণী:তড়িৎ ও ইলেকট্রনিক প্রকৌশল পরিভাষা বিষয়শ্রেণী:তড়িৎ
জয়শ্রী ইউনিয়ন বাংলাদেশের সিলেট বিভাগের সুনামগঞ্জ জেলার ধর্মপাশা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব।মরহুম আবুল হোসেন চেয়ারম্যান ছিলেন ধর্মপাশা উপজেলা বিএনপির প্রতিষ্ঠাতা সভাপতি।    জনপ্রতিনিধি  বর্তমান চেয়ারম্যান-সন্জয় রায় চৌেধুরী  চেয়ারম্যানগণের তালিকা  ১. সন্জয় রায় চৌেধুরী(২য় বার)  ২.সন্জয় রায় চৌেধুরী(১ম বার)  ৩.মহসীন আাহাম্মদ  ৪.আব্দুল কাদির  ৫.আাবুল হুসাইন (৪ র্থ বার)   আরও দেখুন    তথ্যসূত্র   বিষয়শ্রেণী:ধর্মপাশা উপজেলার ইউনিয়ন
ঋতব্রত বন্দ্যোপাধ্যায় (জন্ম ১৫ নভেম্বর ১৯৭৮) একজন ভারতীয় রাজনীতিবিদ। বর্তমানে তিনি অল ইন্ডিয়া তৃণমূল ট্রেড ইউনিয়ন কংগ্রেস পশ্চিমবঙ্গের রাজ্য সভাপতি হিসেবে দায়িত্ব পালন করছেন। ২০১৪ সালের ফেব্রুয়ারিতে তিনি পশ্চিমবঙ্গ থেকে রাজ্যসভার সদস্য নির্বাচিত হন।   জীবনের প্রথমার্ধ  ঋতব্রত বন্দ্যোপাধ্যায় কলকাতার সাউথ পয়েন্ট হাই স্কুলে পড়াশোনা করেছেন এবং আশুতোষ কলেজ থেকে বিএ ডিগ্রি এবং কলকাতা বিশ্ববিদ্যালয় থেকে ইংরেজিতে এমএ ডিগ্রি অর্জন করেছেন। তিনি একজন সার্বক্ষণিক রাজনৈতিক কর্মী এবং তার কলেজের ছাত্র ইউনিয়নের সাবেক সাধারণ সম্পাদক।   রাজনৈতিক বিতর্ক  পশ্চিমবঙ্গের অর্থমন্ত্রী অমিত মিত্রকে নয়াদিল্লিতে হয়রানির জন্য অন্যান্য তরুণ কমরেডদের সাথে তার বিরুদ্ধে অভিযোগ করা হয়েছে। ২০১৩ সালের এপ্রিল মাসে পরিকল্পনা কমিশনের সামনে স্টুডেন্ট ফেডারেশন অফ ইন্ডিয়া আয়োজিত একটি প্রতিবাদ কর্মসূচিতে ছাত্র সংগঠনের কয়েকজন তরুণ সদস্য মিত্রকে হয়রানি করে।  নৈতিক স্খলন এবং প্রেসে পার্টির গোপনীয়তা ফাঁস করার অভিযোগের তদন্তের জন্য ৩ মাসের জন্য ২০১৭ সালের ২ জুন তাকে সিপিএম পার্টির সদস্যপদ থেকে বরখাস্ত করা হয়েছিল। ১০ অক্টোবর ২০১৭-এ নম্রতা দত্ত নামে এক মহিলা বালুরঘাট থানায় ব্যানার্জির বিরুদ্ধে বিয়ের প্রতিশ্রুতি দিয়ে যৌন শোষণের অভিযোগ দায়ের করেন। ঋতব্রত অভিযোগ অস্বীকার করে দাবি করেছেন যে মহিলা তার কাছ থেকে অর্থ আদায় করছেন এবং এফআইআর দায়ের না করার জন্য তাকে ৫০ লাখ চেয়েছিলেন এবং একটি হোয়াটসঅ্যাপ কথোপকথনের স্ক্রিনশট আপলোড করেছেন যেখানে তিনি তার কাছে অর্থ চেয়েছিলেন। পরবর্তীকালে, সিআইডি, পশ্চিমবঙ্গ তাকে একটি নোটিশ পাঠায়। এবিপি আনন্দ টেলিভিশন চ্যানেলে একটি সাক্ষাত্কারের পরে ঋতব্রতকে সিপিএম বহিষ্কার করেছিল যেখানে তিনি মহম্মদ সেলিমের বিরুদ্ধে কথা বলেছিলেন এবং ঋতব্রত দাবি করেছিলেন যে তিনি পার্টির বিরুদ্ধে নন এবং শুধুমাত্র প্রকাশ কারাত, বৃন্দা কারাত এবং মহম্মদ সেলিমের বিরুদ্ধে ছিলেন।   তথ্যসূত্র   বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  আফতাব (আলাপ) ১৬:৪৭, ৩ মে ২০১৮ (ইউটিসি) কানজুল ঈমান   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয়। ইকবাল হোসেন (আলাপ) ০৯:৫২, ১৭ এপ্রিল ২০১৮ (ইউটিসি)   উইকিপিডিয়া:উল্লেখযোগ্যতা (বই) এর ১, ৪ ও ৫ নং ধারা অনুযায়ী বইটি উল্লেখযোগ্য। — সাফি ১৩:৫৮, ১৮ এপ্রিল ২০১৮ (ইউটিসি)  একমত জনাব সাফির সাথে। জনাব ইকবালের ভালো করে উইকিপিডিয়া:উল্লেখযোগ্যতা (বই) পড়া উচিত। কাজী মুহাম্মদ হোসাইনুর রশীদ (আলাপ)২:৪৫, ২০ এপ্রিল ২০১৮ (ইউটিসি)   এটি একটি উল্লেখযোগ্য গ্রন্থ ও আন্তর্জাতিকভাবে স্বীকৃত। >>কায়সার আহমাদ (আলাপ) ১৬:৪৫, ৩ মে ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রানা রণধীর বিহারের ভারতীয় জনতা পার্টির সদস্য। তিনি বিহার সরকারের মন্ত্রী। তিনি ২০১৫ সালে বিহার বিধানসভা নির্বাচনে মধুবন থেকে জিতেছেন। My NetaSitting and previous MLAs from Madhuban Assembly Constituency তার বাবা সংসদ সদস্য ছিলেন।   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের রাজনীতিবিদ বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পূর্ব চম্পারণ জেলার ব্যক্তি বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:বিহার বিধানসভার সদস্য ২০০৫-২০১০ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:বিহার বিধানসভার সদস্য ২০১৫-২০২০
শান ফুডস প্রাইভেট লিমিটেড হচ্ছে পাকিস্তানের একটি মশলা নির্মাতা প্রতিষ্ঠান যেটি পাকিস্তানি রন্ধনশৈলীতে ব্যবহৃত হয়। এই শান মশলা বিশ্বের প্রায় ৫০টি দেশের মানুষ ব্যবহার করে।Culinary treasure: Popular food brands fail to protect recipes, The Express Tribune (newspaper), Published 8 March 2015, Retrieved 15 October 2017 ইতিহাস শান ফুডসের প্রতিষ্ঠাতা সিকান্দার সুলতান ১৯৮১ সালে করাচিতে একটি ছোটো খাটো মশলার ব্যবসা শুরু করেছিলেন, তিনি আগে নিজ গৃহ থেকেই ব্যবসা করে আসছিলেন। সিকান্দার নিজে এবং তার স্ত্রী একসঙ্গে মশলার ব্যবসা শুরু করেছিলেন, তারা করাচির যে এলাকায় থাকতেন সেই এলাকায় প্রথমে পাড়া প্রতিবেশীদের মাঝে এই মশলা বিক্রি করতেন, অনেক মানুষই সিকান্দার এবং তার স্ত্রীর ভক্ত হয়ে যায়। যখন সিকান্দার এই ব্যবসা শুরু করেন তখন করাচি সহ সমগ্র পাকিস্তানের সমাজের মানুষ রেডি মেড মশলা সম্পর্কে কিছুই জানতো না, তারা স্থানীয় বাজারের খোলা মশলা কিনতো। সিকান্দার এবং তার স্ত্রী শুরুতে পলিথিনের প্যাকেটে করে মশলা বিক্রি করতেন, এবং তার ব্যবসা ভালোই চলেছিলো। তিনি পরে রেডি মেড মশলা প্যাকেট করে বিক্রি করার পরিকল্পনা করেন এবং এভাবেই শান প্যাকেটজাত মশলার সূত্রপাত ঘটে যদিও ক্রেতাদের মধ্যে জনপ্রিয় হতে অনেক সময় লেগে গিয়েছিলো কারণ রেডি মেড মশলা নিয়ে মানুষের মধ্যে নেতিবাচক ধারণা ছিলো।Pakistan's King of Masalas spins his own magic (Shan Food Industries) , The News International (newspaper), Published 27 April 2008, Retrieved 15 October 2017  ২০০৪ সালে প্রতিবেশী দেশ ভারতে মেড ইন পাকিস্তান নামের একটি প্রদর্শনী অনুষ্ঠিত হয়েছিলো এবং সেখানে শান মশলাকে উপস্থাপিত করা হয়। এই 'মেড ইন পাকিস্তান' প্রদর্শনীর উদ্দেশ্য ছিলো দুই দেশ ভারত এবং পাকিস্তানের মধ্যকার সাংস্কৃতিক যোগাযোগ বৃদ্ধি করা।  এ্যাওয়ার্ডস এ্যান্ড এ্যাচিভমেন্টস ২০০৮-২০০৯ বেস্ট এক্সপোর্ট পারফর্ম্যান্স এ্যাওয়ার্ড, করাচি চেম্বার অব কমার্স এ্যান্ড ইন্ডাস্ট্রি (কেসিসিআই)Prime Minister gives away KCCI export performance awards , Aaj TV News website, Published 28 September 2009, Retrieved 15 October 2017 ২০০৫-২০০৬ ফেডারেশন অব পাকিস্তান চেম্বার্স অব কমার্স এ্যান্ড ইন্ডাস্ট্রি (এফপিসিসিআই) এর বেস্ট এক্সপোর্ট পারফর্ম্যান্স এ্যাওয়ার্ড (এক্সপোর্ট ট্রফি এ্যাওয়ার্ড)2006 FPCCI's export trophy award for Shan Food Industries , The News International (newspaper), Published 2 May 2006, Retrieved 15 October 2017 বেস্ট মেরিট পারফর্ম্যান্স এ্যাওয়ার্ড, এফপিসিসিআই  তথ্যসূত্র  বহিঃসংযোগ শান ফুডস অফিশিয়াল ওয়েবসাইট  বিষয়শ্রেণী:পাকিস্তানের খাদ্য প্রস্তুতকারক বিষয়শ্রেণী:পাকিস্তানি রন্ধনশৈলী বিষয়শ্রেণী:১৯৮১-এ পাকিস্তানে প্রতিষ্ঠিত বিষয়শ্রেণী:পাকিস্তানি মার্কা বিষয়শ্রেণী:করাচি ভিত্তিক খাদ্য ও পানীয় কোম্পানি বিষয়শ্রেণী:করাচি ভিত্তিক প্রস্তুতকারক কোম্পানি বিষয়শ্রেণী:পাকিস্তানের বেসরকারিভাবে প্রতিষ্ঠিত কোম্পানি
খুশাল খান কাকার () একজন পাকিস্তানি রাজনীতিবিদ। তিনি পশতুনখোয়া ন্যাশনাল আওয়ামী পার্টির প্রতিষ্ঠাতা।   রাজনৈতিক জীবন  কাকার ২০২২ সালের ২৭ ডিসেম্বর পশতুনখোয়া ন্যাশনাল আওয়ামী পার্টি (পিকিএনএপি) পশতুনখোয়া মিল্লি আওয়ামী পার্টি (পিকেএমএপি)-এর একটি স্বতন্ত্র অংশ হিসেবে প্রতিষ্ঠা করেন।  তিনি ২০২৪ সালের পাকিস্তানের সাধারণ নির্বাচনে পিকিএনএপি প্রার্থী হিসেবে এনএ-২৫১ শেরানি-জব-কিলা সাইফুল্লাহ, এনএ-২৬২ কোয়েটা-১ এবং এনএ-২৬৫ পিশিন আসন থেকে প্রতিদ্বন্দ্বিতা করেন। তিনি যথাক্রমে ৪৬,১১৭, ৮,৮১০ এবং ৩১,৪৩৬ ভোট পান। তবে তিনি হেরে যান জামিয়াত উলেমা-ই-ইসলাম (এফ) (জেইউআই(এফ))-এর সৈয়দ সামিউল্লাহ, পাকিস্তান তেহরিক-ই-ইনসাফ (পিটিআই)-সমর্থিত স্বতন্ত্র প্রার্থী আদিল খান বাজাই এবং জেইউআই(এফ)-এর প্রধান ফজল-উর-রহমানের কাছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ বিষয়শ্রেণী:পশতুনখোয়া ন্যাশনাল আওয়ামী পার্টির রাজনীতিবিদ
thumb|হাবল টেলিস্কোপ দ্বারা পর্যক্ষেণকৃত মঙ্গল গ্রহের মেরুস্থ হিমছত্র  মেরুস্থ হিমছত্র হলো কোনো একটি গ্রহ, বামন গ্রহ, অথবা প্রাকৃতিক উপগ্রহের উচ্চ-অক্ষাংশ অঞ্চল, যা বরফ দিয়ে আবৃত থাকে।The National Snow and Ice Data Center Glossary   এক্ষেত্রে মেরুস্থ হিমছত্র হিসেবে অন্তর্ভুক্ত হওয়ার জন্য বরফের আকার কিংবা গঠন নিয়ে কোনো বাধ্যবাধকতা নেই, পাশাপাশি এর ভৌগোলিক অবস্থানের ব্যাপারেও কোনো বিশেষ শর্ত নেই, তবে মেরুস্থ হিমছত্রকে অবশ্যই মেরু অঞ্চলে অবস্থিত কঠিন পদার্থের বস্তু হতে হবে।  গ্রহভেদে মেরুস্থ হিমছত্রের বরফের গঠনে পার্থক্য চোখে পড়ে। যেমন: পৃথিবীর মেরুস্থ হিমছত্রের বরফ পানি দিয়ে গঠিত, কিন্তু মঙ্গল গ্রহের মেরুস্থ হিমছত্র শুষ্ক বরফ ও পানির মিশ্রণ।   তথ্যসূত্র   বিষয়শ্রেণী:সুমেরু অঞ্চলের ভূগোল বিষয়শ্রেণী:মেরু অঞ্চল
কুয়ান হং ( সহজীকৃত চীনা: 官鸿, জন্ম ১৫ জানুয়ারী ১৯৯৫), ড্যারেন চেন নামেও পরিচিত, একজন তাইওয়ানি অভিনেতা এবং মডেল। তিনি মিটিওর গার্ডেন (২০১৮), মাই ইউনিকর্ন গার্ল এবং দ্য স্লুথ অফ দ্য মিং ডাইনেস্টি (২০২০) এর ভূমিকার জন্য সর্বাধিক পরিচিত।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ
কলিন আর্নেস্ট জন গেস্ট (; জন্ম: ৭ অক্টোবর, ১৯৩৭ - মৃত্যু: ৭ ডিসেম্বর, ২০১৮) ভিক্টোরিয়ার মেলবোর্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯৬৩ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেছিলেন। দলে মূলতঃ ফাস্ট মিডিয়াম বোলার হিসেবে খেলতেন। এছাড়াও, বামহাতে নিচেরসারিতে কার্যকরী ব্যাটিং করতেন কলিন গেস্ট।   ঘরোয়া ক্রিকেট  ১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ভিক্টোরিয়া ও ১৯৬৬-৬৭ মৌসুমে ওয়েস্টার্ন অস্ট্রেলিয়ার পক্ষে খেলেছিলেন। ১৯৬২-৬৩ মৌসুমে কলিন গেস্ট সেরা বোলিং পরিসংখ্যান দাঁড় করান। মেলবোর্নে ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ইনিংসে ৭/৯৫ ও খেলায় ১০/১৩৪ পান।  জাতীয় দল থেকে উপেক্ষিত হলেও আন্তঃরাজ্যীয় পর্যায়ের খেলায় চমৎকার ক্রীড়াশৈলী অব্যাহত রাখেন। ১৮.২৮ গড়ে ৩৯ উইকেট নিয়ে শেফিল্ড শিল্ডে শীর্ষস্থানে দখল করেন ও প্রতিযোগিতার শিরোপা বিজয়ে ভিক্টোরিয়াকে প্রভূতঃ সহায়তা করেন।T. L. Goodman, "Australian inter-state matches", Wisden 1964, pp. 835–57.   টেস্ট ক্রিকেট  ১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অনুষ্ঠিত অ্যাশেজ সিরিজের তৃতীয় টেস্টে অংশগ্রহণ করেছিলেন তিনি। এটিই তার একমাত্র টেস্টে অংশগ্রহণ ছিল।  কেন ম্যাকে’র পরিবর্তে টেস্টে দলে আনীত হন তিনি। তবে, অ্যালান ডেভিডসন ও গার্থ ম্যাকেঞ্জিকে সহায়তাকল্পে তাকে ব্যবহার করা হয়েছিল। অস্ট্রেলিয়া ঐ টেস্টে জয় পেয়েছিল। দশম উইকেট জুটিতে ব্যারি শেফার্ডের সাথে গুরুত্বপূর্ণ ভূমিকা পালন করেন। খেলায় কোন উইকেট লাভে করতে পারেননি তিনি ও কেন ম্যাকেকে দলে ফিরিয়ে আনার পরিপ্রেক্ষিতে দলের বাইরে অবস্থান করতে হয়।Leslie Smith, "M.C.C. Team in Australia and New Zealand, 1962-63", Wisden 1964, pp. 798–834.   অবসর  ১৯৬৩-৬৪ মৌসুমে তার খেলার মান বেশ দূর্বল পর্যায়ে চলে যায়। ফলশ্রুতিতে ওয়েস্টার্ন অস্ট্রেলিয়ায় স্থানান্তরিত হন। ওয়েস্টার্ন অস্ট্রেলিয়ার পক্ষে প্রথম খেলাতেই অপরাজিত ২৬ ও ৭৪ রান তুলেন। ৭৪ রানের সংগ্রহটি প্রথম-শ্রেণীর ক্রিকেটে তার ব্যক্তিগত সর্বোচ্চ ছিল। এ পর্যায়ে ব্যাট হাতে আরও কিছু মূল্যবান অবদান রাখলেও বোলিংয়ে তেমন কিছুই করতে পারেননি।The Oxford Companion to Australian Cricket, Oxford, Melbourne, 1996, p. 225. গার্থ ম্যাকেঞ্জি, স্যাম গ্যানন, লরি মেইন, ইয়ান ব্রেশ ও জিম হাবলের ন্যায় প্রথিতযশা পেস বোলারদের কাছ থেকে শক্ত প্রতিদ্বন্দ্বিতার মুখোমুখি হন। ঐ মৌসুম শেষে আর কোন প্রথম-শ্রেণীর খেলায় অংশ নেননি কলিন গেস্ট।  ৮ ডিসেম্বর, ২০১৮ তারিখে মেলবোর্ন হাসপাতালে ৮১ বছর বয়সে কলিন গেস্টের দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৯৩৭-এ জন্ম বিষয়শ্রেণী:২০১৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:মেলবোর্ন থেকে আগত ক্রিকেটার
আমিনাথ রৌয়া হুসাইন (জন্ম ১ সেপ্টেম্বর, ১৯৯০) মালদ্বীপের একজন প্রতিযোগী সাঁতারু। তিনি চীনের বেইজিংয়ে ২০০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন এবং উদ্বোধনী অনুষ্ঠানে তার জাতির পতাকাবাহী ছিলেন।   বহিঃসংযোগ           Aminath Rouya Hussain at NBC Olympics  বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:মালদ্বীপের অলিম্পিক সাঁতারু বিষয়শ্রেণী:মালদ্বীপীয় নারী সাঁতারু